**ELŐTERJESZTÉS**

**Szombathely Megyei Jogú Város Közgyűlése**

**Gazdasági és Jogi Bizottsága 2025. szeptember 26-i ülésére**

**Javaslat a Mesebolt Bábszínház pályázatokon történő részvételének jóváhagyására**

A Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 51.§ (3) bekezdés 25. pontja kimondja, hogy a Gazdasági és Jogi Bizottság a pénzügyekkel, vagyongazdálkodással kapcsolatos feladatai körében jóváhagyja az önkormányzat vagy intézményei által benyújtásra kerülő európai uniós és egyéb pályázatokat, amennyiben azok önrészt nem igényelnek.

**I.**

A **Mesebolt** **Bábszínház** a fentiek alapján kéri a Tisztelt Bizottság jóváhagyását a Nemzeti Kulturális Alap Előadó-művészek Kollégiuma által kiírt – önrészt nem igénylő – pályázatán (altéma kódszáma: 502117/473) történő részvételéhez az alábbiak szerint:

KONZERV KONRÁD című, kisiskolásoknak szóló előadás színpadra állítása céljából.

Az előadás szerepel a Mesebolt Bábszínház 2025/2026-os székhelyi bérletes kínálatában.

A pályázat fenntartási kötelezettséget nem ír elő.

Pályázandó összeg: 6.000.000, -HUF.

**II.**

A **Mesebolt Bábszínház** a fentiek alapján kéri a Tisztelt Bizottság jóváhagyását Kulturális és Innovációs Minisztérium által kiírt – önrészt nem igénylő – pályázatán (kódszáma: EMT-E-25) történő részvételéhez az alábbiak szerint:

FÁBÓL FARAGOTT PÉTER című, magyar népmeséből készült bábszínházi előadás színpadra állítása céljából.

Az előadás szerepel a Mesebolt Bábszínház 2026/2027-os székhelyi bérletes kínálatában.

A pályázat fenntartási kötelezettséget nem ír elő.

Pályázandó összeg: 3.650.000, -HUF.

Kérem a Tisztelt Bizottságot, hogy az előterjesztést megtárgyalni, és a határozati javaslatokat elfogadni szíveskedjék.

**Szombathely, 2025. szeptember „ ”**

**/: Horváth Soma :/**

**I.**

**HATÁROZATI JAVASLAT**

**…../2025. (IX.26.) GJB. számú határozat**

A Gazdasági és Jogi Bizottság a „Javaslat a Mesebolt Bábszínház pályázatokon történő részvételének jóváhagyására”

c. előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 51.§ (3) bekezdés 25. pontja alapján jóváhagyja a Mesebolt Bábszínház részvételét a Nemzeti Kulturális Alap Előadó-művészek Kollégiuma által kiírt – önrészt nem igénylő – pályázatán (altéma kódszáma: 502117/473).

**Felelős:**  Bokányi Adrienn, a Gazdasági és Jogi Bizottság elnöke

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Csató Kata, a Mesebolt Bábszínház igazgatója)

**Határidő:** azonnal

**II.**

**HATÁROZATI JAVASLAT**

**…../2025. (IX.26.) GJB. számú határozat**

A Gazdasági és Jogi Bizottság a „Javaslat a Mesebolt Bábszínház pályázatokon történő részvételének jóváhagyására”

c. előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 51.§ (3) bekezdés 25. pontja alapján jóváhagyja a Mesebolt Bábszínház részvételét a Kulturális és Innovációs Minisztérium által kiírt – önrészt nem igénylő – pályázatán (kódszáma: EMT-E-25).

**Felelős:**  Bokányi Adrienn, a Gazdasági és Jogi Bizottság elnöke

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Csató Kata, a Mesebolt Bábszínház igazgatója)

**Határidő:** azonnal